Khûr isch dia eltischt Schtatt vur Schwizz. Die eerschta Füürschtella sölland vu 11'000 vor Christus sii. D Röömar sind im Jôr 15 v. Chr. iimarschiart und hend a paar Hüüsar und a Rössarwäggslschtell für d Splüügaschtrôss bbaut. Schpöötischtans sit am Jôr 451 hets z Khur an Bischof. Im Mittalaltar hets immar öppa 1'200 Seela innerhalb vu da Schtattmuura ghaa.  Erscht ab 1858 mit am Isabaanbau Roorschach-Khur isch d Schtatt rasant gwaggsa. Dua isch au dia aalt Schtattmuura abgrupft khoo. Vu 1970 bis öppa 1990 hät Khûr immer öppa 33'000 Iiwooner ghaa. Nohana het's denn a Huufa Zuazüüg ggee. Endi 2006 sind's mee als 35'000 Iiwooner gsii.